Diari Oficial de la Generalitat Valenciana


Sumari del DOGV 4194, del 20-02-2002 (2002/1607)

RESOLUCIÓ de 21 de gener de 2002, de la Direcció General de Planificació i Gestió del Medi, per la qual es declara zona de seguretat la finca denominada Xorret de Catí, de 95 hectàrees de superfície, propietat de la Diputació d'Alacant, i situada al terme municipal de Castalla.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1607


Data del document
:   21-01-2002

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Castalla
    * caça
    * regulació de la caça

RESOLUCIÓ de 21 de gener de 2002, de la Direcció General de Planificació i Gestió del Medi, per la qual es declara zona de seguretat la finca denominada Xorret de Catí, de 95 hectàrees de superfície, propietat de la Diputació d'Alacant, i situada al terme municipal de Castalla. [2002/A1607]
  
Vista la sol·licitud de la Diputació Provincial d'Alacant, de declaració de zona de seguretat, acompanyada de document tècnic justificatiu.
  
Vist l'informe i proposta de declaració de la Direcció Territorial d'Alacant de la Conselleria de Medi Ambient, prèvia consulta als titulars dels vedats afectats.
  
D'acord amb el que preveuen els articles 14 i 15 del vigent Reglament de Caça (Decret 506/1971, de 25 de març) i la resta de legislació vigent i a fi d'evitar danys als visitants que freqüenten les adequacions i zones recreatives incloses a la finca descrita, resolc:
  
Primer
  
Declarar zona de seguretat els terrenys pertanyents a la finca denominada Xorret de Catí, de 95 hectàrees de cabuda, al terme municipal de Castalla, propietat de la Diputació d'Alacant, a fi de garantir la seguretat de les persones i dels seus béns.
  
Els límits són els següents:
  
Nord: finques Casa Castalla i Taranynes, propietat del senyor Ricardo Pérez Lasaleta i el senyor Rafael Macià Vilaplana, respectivament.
  
Est: propietats del senyor Alfredo Soler i la senyora Ana Amat Díez.
  
Sud: propietats de la senyora Ana Amat Díez, el senyor Miguel Moyà Serra i el senyor Joaquín Sánchez Francia.
  
Oest: terme municipal de Petrer.
  
Segon
  
La senyalització es realitzarà per l'entitat sol·licitant amb cartells indicadors reglamentaris, amb separació màxima entre ells de 100 metres.
  
Tercer
  
Als terrenys afectats per la present resolució, s'hi prohibeix l'ús d'armes de foc i qualsevol altra art de caça, quan el seu ús supose perill per a les persones o els seus béns.
  
Es prohibeix, a més, disparar en direcció a l'esmentada zona, sempre que el caçador no es trobe separat d'ella per una distància major d'aquella que puga abastar el projectil, o que la configuració del terreny intermedi siga de tal manera que ho impedisca.
  
Quart
  
La declaració de zona de seguretat comporta la segregació dels terrenys del tancat al qual pertany.
  
Quinto
  
Contra la present resolució, que no esgota la via administrativa, es podrà interposar un recurs d'alçada davant el conseller de Medi Ambient, en el termini d'un mes des de l'endemà a la publicació d'aquesta resolució en el Diari Oficial de la Generalitat Valenciana, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.